ปวดมา2วันแล้วค่ะ มีอาการบวมตรงรากฟันล้างด้านหน้าลามไปถึงใต้ลิ้น ทำไงดีค่ะ
สวัสดีค่ะ อาการปวดเหงือกและมีเหงือกบวม แสดงว่าน่าจะมีเหงือกอักเสบเกิดขึ้น หรืออาจเป็นโรคฝีปริทันต์ (periodontal abscess) คือการมีเยื่อปริทันต์ที่อยู่บริเวณรากฟันเกิดการอักเสบและเป็นหนองโดยสาเหตุอาจเกิดจากการมีฟันซี่หน้าที่ผุอยู่ ซึ่งปัจจัยที่อาจทำให้เกิดได้แก่ การดูแลทำความสะอาดในช่องปากที่ไม่ดีพอ การใส่ที่จัดฟัน การใส่ฟันปลอม การมีภาวะน้ำลายแห้ง การสูบบุหรี่ เป็นต้นแนะนำว่าควรไปพบทันตแพทย์ เพื่อทำการตรวและรักษาค่ะ เพราะหากเป็นโรคปริทันต์ การติดเชื้ออาจลามไปถึงกระดูกเบ้าฟัน และทำให้สูญเสียฟันไปได้ค่ะหลังจากรักษาหายแล้ว ควรหมั่นดูแลทำความสะอาดในช่องปากให้สะอาด โดยการแปรงฟันทุกครั้งหลังทานอาหาร แปรงอย่างน้อย 3-5 นาที และควรแปรงลิ้นด้วย นอกจากนี้ควรใช้ไหมขัดฟันอย่างน้อยวันละ 1 ครั้ง หลีกเลี่ยงการทานของหวานต่างๆ ห้ามอมลูกอมที่มีน้ำตาล เป็นต้น และควรไปพบทันตแพทย์เพื่อดูแลสุขภาพช่องปากอย่างน้อยปีละ 1-2 ครั้ง